Københavns Politi er massivt til stede i og omkring Parken i København, hvor pokalfinalen spilles klokken 17. Ifølge Københavns politi er der lige nu god ro og orden fra begge parter op til pokalbraget. Men TV2 Nords reporter i Fælledparken kan fortælle, at stemningen op til kampstart har nået nye højder. Stemningen er endda blevet lidt for vild blandt nogle fans. For kort tid siden blev der smidt tre kanonslag i Fælledparken, hvor tusindvis af AaB-fans er samlet. -  Vi har anholdt én for at have to kanonslag på sig, fortæller Jesper Bangsgaard, der er vicepolitiinspektør hos Københavns Politi. - Han bliver nu sigtet for overtrædelse af fyrværkeriloven. Udpræget brug af nødblus og fakler Københavns Politi er massivt til stede i tilfælde af, at uroen udvikler sig. - Vi skal være så tryghedsskabende, som vi nu kan være, for det skal være en god oplevelse at gå til fodbold. Derfor stiller vi med rigtig mange betjente, så vi er sikre på, at alle får en god oplevelse, fortæller Jesper Bangsgaard fra Københavns Politi. - Vi har droner oppe, som filmer begge fanzoner. Der kan vi se, at der er udpræget brug nødblus og fakler. Det er begge fangrupper lige gode om.

Referat:
For kort tid siden blev der smidt tre kanonslag i Fælledparken, hvor tusindvis af AaB-fans er samlet.